***Haisommer 3*** (originaltittel: *Jaws 3-D*) er en amerikansk eventyr-grøsser fra 1983 regissert av Joe Alves. Handlingen er lagt til en utendørs fornøyelsespark ved Floridas kyst. Etterhvert trues virksomheten av en kjempehai. Hovedrollene spilles av Dennis Quaid, Bess Armstrong, Simon MacCorkindale og Louis Gossett jr.. Dette er den tredje av Haisommer-filmene og står fritt i forhold til handlingen i de to første. Den ble innspilt i 3D.

Filmen ble dårlig mottatt av filmkritikerne, men ble en moderat publikumsuksess.

Den ble etterfulgt av *Haisommer - hevnen* (1987).

Handling
--------

Handlingen er lagt til et utendørs akvarium i Florida. Det nye kjempestore akvariet «Sea World» i Florida skal åpne. Dette er en undersjøisk fornøyelsespark i et nett av gjennomsiktige tunneler som lar turistene oppleve eksotiske eventyr under overflaten. En stor hvit hai har imidlertid kommet seg gjennom et undersjøisk gjerde som skiller havet fra lagunen. Etterhvert begynner mennesker å forsvinne sporløst. Panikk oppstår når den enorme haien angriper de undersjøiske tunnelene som turistene oppholder seg.

Om filmen
---------

### Popularitet og økonomi

Tross i dårlige kritikker ble *Haisommer 3* en moderat publikumssuksess. Dette basert på at den innbrakte 88 millioner dollar på verdensbasis, hvorav 45,5 millioner i USA. Omsetningen ble imidlertid langt lavere enn hos de to første filmene (der den første innbrakte 471 millioner dollar på verdensbasis og den andre 188 millioner). Den havnet på en 17. plass over de mest innbringende filmene i USA i 1983.

Produksjonkostnadene var på 18 millioner dollar.

### Anmelderne

Den fikk langt dårligere kritikker enn de to foregående filmene og har eksempelvis bare fått 10 % på Rotten Tomatoes. Den amerikanske filmanmelderen Leonard Maltin gav den to av fire stjerner.

Heller ikke de norske anmelderne var så begeistret. *VG* gav den terningkast tre, mens *Dagbladet* og *Dagsavisen* gav den to.

### Annet

Filmen inneholder mindre realistiske haiscener enn de foregående, mye på grunn av at den var innspilt i 3D-format.

I rollene
---------

* Dennis Quaid – Michael 'Mike' Brody
* Bess Armstrong – Kathryn Morgan
* Simon MacCorkindale – Philip FitzRoyce
* Louis Gossett Jr. – Calvin Bouchard
* John Putch – Sean Brody
* Lea Thompson – Kelly Ann Bukowski
* P.H. Moriarty – Jack Tate
* Dan Blasko – Dan

Referanser
----------

1. ↑  «Jaws 3-D (1983) - Box Office Mojo». *www.boxofficemojo.com* **(engelsk)**. Besøkt 30. april 2017.
2. ↑  «Jaws Movies at the Box Office - Box Office Mojo». *www.boxofficemojo.com* **(engelsk)**. Besøkt 30. april 2017.
3. ↑  «Top 1983 Movies at the Domestic Box Office». *The Numbers*. Besøkt 14. januar 2020.
4. ↑  Information, Reed Business (26. april 1984). *New Scientist* **(engelsk)**. Reed Business Information.
5. 1 2  «Jaws 3-D». *Awful Movies Wiki* **(engelsk)**. Arkivert fra originalen 18. mai 2018. Besøkt 17. mai 2018.
6. ↑  «Jaws 3». *Rotten Tomatoes* **(engelsk)**. Besøkt 14. januar 2020.
7. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
8. 1 2  «Haisommer 3». *www.filmfront.no*. Besøkt 17. mai 2018.

Eksterne lenker
---------------

* (en) *Haisommer 3* på Internet Movie Database Rediger på Wikidata

* (no) *Haisommer 3* hos Filmfront Rediger på Wikidata

* (no) *Haisommer 3* på NRK TV Rediger på Wikidata

* (sv) *Haisommer 3* i Svensk Filmdatabas Rediger på Wikidata

* (da) *Haisommer 3* i Danmark Nationale Filminstitut Rediger på Wikidata

* (en) *Haisommer 3* på AllMovie Rediger på Wikidata

* (fr) *Haisommer 3* på Allociné Rediger på Wikidata

* (nl) *Haisommer 3* på MovieMeter Rediger på Wikidata

* (en) *Haisommer 3* på Turner Classic Movies Rediger på Wikidata

* (en) *Haisommer 3* på American Film Institute Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND
 |